Jakub Ludwik Sobieski

Jakub Ludwik Sobieski eller Jakob Sobieski (født 2. november 1667 i Żółkiew i daværende Polen, død 19. desember 1737 i Paris) var en polsk prins.

Liv og virke
Han var sønn av den polske konge Jan III Sobieski (død 1696).

Karl XII hadde i 1704 planer om å sette Jakob Sobieski eller en av hans brødre på den polske trone etter den avsatte kongen August den sterke, men August tok Jakob og broren Konstantin til fange, og holdt dem fengslet helt til freden i Altranstädt 1706. 

I samband med sin løslatelse ble prinsen lovet en større pengeestatning av August den sterke. Til hjelp med å utvirket denne betaling hadde Sobieski den svenske diplomaten Herman Tersmeden, som fremforhandlet med August at prinsen fikk amtet Radeberg i pant for dette. Jakob Sobieski forsøkte langt senere, senest i 1718, å få sin da eldste datter Kasimira gift med Karl XII.

Han var gift med Hedvig Elisabeth Amalia av Pfalz-Neuburg og far til fem døtre, hvorav tre nådde voksen alder, heriblant den nevnte (Maria) Kasimira (1695–1723) og Maria Klementina (1702–1735), som i 1719 giftet seg med den engelske tronpretendenten Jakob Edvard Stuart.

Referanser

Kilder
 Svenskt biografiskt lexikon: artikkelen "Cedercreutz, Herman" (band 7, Stockholm 1927)

Jakub Ludwik Sobieski
Personer fra tidligere Zjovkva rajon
Personer fra Lviv rajon i Lviv oblast